Moutmarka

**Moutmarka** er et friområde i Færder nasjonalpark på øya Tjøme i Færder kommune i Vestfold. Det ligger nordvest for Verdens Ende med strandlinje mot Tønsbergfjorden ut mot Skagerrak. Det slakke kystlandskapet består av rullesteinsstrender, svaberg i nord-sør-retning som går opp i 38 m.o.h., og artsrike habitater og vegetasjonstyper som skog, kratt, tørrbakker, våtmarker, tangvoller med mer.
Moutmarka eies av Oslofjordens Friluftsråd, som igjen eies av kommunene rundt fjorden. Området er populært og lett tilgjengelig med merkede turstier.

## Historikk
Oslo kommune pluss fem vestfold-kommuner kjøpte i 1954 et areal på 300 mål og ytterligere 400 mål i 1958. Dermed ble det forhindret at området ble hytteby, slik det var fare for etter at det hadde vært utskifting av det som tidligere hadde vært felleseie og felles beitemark for bøndene i Utbygda.

Fylkesmannen i Vestfold foreslo i 2004 overfor Miljødepartementet opprettelsen av Moutmarka naturreservat over et areal på 734 daa, derav 130 daa sjøareal. 30. juni 2006 ble Moutmarka naturreservat fredet. Fra 23. august 2013 inngår Moutmarka i den nyopprettede Færder nasjonalpark.

## Naturforhold
Moutmarka har en lokalitet med mange rullesteiner som er en del av endemorenen som isbreen etterlot seg for cirka 11&nbsp;200 år siden. Morenen er en del av Tjøme-Hvaler-trinnet. Rullesteinene er fredet.

Moutmarka er et godt eksempel på lyngheilandskap også i Vestfold. De viktigste habitatene (naturtypene) på området er skog (edelløvskog, blandingsskog og krattskog), kantkratt med slåpetorn, åpne tørrbakker med urterik vegetasjon, strandeng (kalktørrenger og fuktenger), strand, våtmark (Skjælva), tangvoller og lynghei. Området er værbitt, men også stedvis lunt, og har rike naturverdier med 142 kjente rødlistede arter: 22 fugler, et amfibium, et reptil, 72 insekter, seks edderkopper, 15 karplanter, en kransalge og 24 sopp. Naturreservatet ryddes og har sauer på beite for å opprettholde det tidligere åpne kulturlandskapet.

Nærmeste nabo til Moutmarka i nord er Mostranda campingplass som ble etablert på 1930-tallet. Der ligger en av de fineste sandstrendene på Tjøme.


File:MOUTMARKA Tjøme Norway Færder nasjonalpark Friluftsområde turstier svaberg vårskog strender Recreational hiking area National park Coastal landscape Tønsbergfjorden Oslofjorden Utsikt View Østerøya Distorted forvrengt panorama.jpg|Turområdet sett fra Seileråsen i reting mot Østøya ved sandefjord på den andre sida av Tønsbergfjorden i vest. Kystterrenget består av løvskog, beitemarker, våtområder, rullesteinsstrender samt knauser og koller formet som svaberg. 

File:MOUTMARKA SKÅETANGEN Tjøme Norway Færder Nasjonalpark friluftsområde Oslofjorden Tønsbergfjorden Velvikbukta Helgerød Svaberg Utsikt Kyststien Recreational hiking area National park Coastal landscape Smooth rocks Panorama 2021-.jpg|Moutmarka sett fra utsiktspunktet på Skåetangen i sør. I vest (til venstre i bildet) ligger Tønsbergfjorden, i vest Helgerødtangen med Verdens Ende bak. Selve Skåefjellet ligger like sør for nasjonalparken og er ikke en del av denne.

File:MOUTMARKA Færder nasjonalpark (National park in Oslofjorden, Vestfold, Norway) Friluftsområde Kyststi turterreng kulturlandskap grønt kyst (archipelago green pasture coastal vegetation) Kveldssol (evening sun set) 2023-08-16 IMG 03.jpg|Den 3&nbsp;km lange Kyststien på Moutmarka går over et småkupert og variert kultur- og naturlandskap som ligger vakkert til ved havet. 



## Referanser


## Eksterne lenker
* 
* Mostranda camping